Βρέμη

Η **Βρέμη** (, ) είναι πόλη και δήμος (Stadtgemeinde) στη βόρεια Γερμανία. Χτισμένη επί του ποταμού Βέζερ (Weser), απέχει περίπου 60 χλμ. από τις εκβολές του και μαζί με τον λιμένα του Μπρεμερχάφεν (Bremerhafen) ανήκει στο Ομόσπονδο Κρατίδιο της Βρέμης. Πρόκειται για τη δεύτερη μεγαλύτερη σε πληθυσμό πόλη της βόρειας Γερμανίας καθώς και τη δέκατη μεγαλύτερη ολόκληρης της χώρας. Αποτελεί σημαντικό πολιτιστικό κόμβο, με δεκάδες ιστορικές γκαλερί και μουσεία, όπως το *[[Übersee-Museum Bremen]]* καθώς και αξιόλογο οικονομικό κέντρο με παρουσία πολλών μεγάλων επιχειρήσεων. 

## Γεωγραφία
Η πόλη είναι χτισμένη επί του ποταμού Βέζερ, σε απόσταση περίπου 60 χλμ. από τις εκβολές του στη Βόρεια Θάλασσα. Βρίσκεται περίπου 50 χλμ. ανατολικά του Όλντενμπουργκ (Oldenburg), 110 χλμ. νοτιοδυτικά του Αμβούργου, 120 χλμ. βορειοδυτικά του Ανοβέρου, 100 χλμ. βόρεια του Μίντεν (Minden) και 105 χλμ. βορειοανατολικά του Όσναμπρυκ (Osnabrück). Επίσης μέρος της λιμενικής περιοχής του Μπρεμερχάφεν (Bremerhaven) είναι θύλακας της Πόλης της Βρέμης. Είναι η δέκατη τρίτη σε έκταση πόλη της Γερμανίας, καλύπτοντας περιοχή μήκους 38 χλμ. και πλάτους 16 χλμ., ενώ όσον αφορά τον πληθυσμό είναι η δέκατη μεγαλύτερη της χώρας και η δεύτερη μεγαλύτερη στη βορειοδυτική Γερμανία.

### Οι λόφοι της Βρέμης
Το εσώτερο τμήμα της πόλης είναι χτισμένο σε ανάχωμα του Βέζερ, μέγιστου ύψους 10.5&nbsp;μέτρων. Το υψηλότερο σημείο ολόκληρης της πόλης φτάνει στα 32.5 μέτρων και βρίσκεται στα βορειοδυτικά, στο πάρκο Φρίντεχορστ (Friedehorst). Πρόκειται για την πόλη της Γερμανίας με το χαμηλότερο υψόμετρο.
### Κλίμα

## Πολιτική
Το Δημοτικό Συμβούλιο (Stadtbürgerschaft) αποτελεί τους 68 από τους 83 νομοθέτες του Κοινοβουλίου του ομόσπονδου κρατιδίου της Βρέμης (Bremische Bürgerschaft), οι οποίοι διαμένουν στην πόλη της Βρέμης. Το νομοθετικό σώμα εκλέγεται από τους πολίτες της Βρέμης κάθε τέσσερα χρόνια.

Ένας από τους δύο δημάρχους (Bürgermeister), της Βρέμης και του Μπρεμερχάφεν, εκλέγεται Πρόεδρος της Γερουσίας (Präsident des Senats) και είναι ο επικεφαλής της πόλης και του κρατιδίου.

### Διοικητική διαίρεση

## Διεθνείς σχέσεις

### Αδελφοποιημένες πόλεις
Έχουν γίνει αδελφοποιήσεις με τις παρακάτω πόλεις:

*  Γκντανσκ, Πολωνία, από το 1976
*  Ρίγα, Λετονία, από το 1985
*  Νταλιάν, ΛΔ Κίνας, από το 1985
*  Ρόστοκ, Γερμανία, από το 1987
*  Χάιφα, Ισραήλ, από το 1988
*  Σμύρνη, Τουρκία, από το 1995
*  Λούκαβατς, Βοσνία και Ερζεγοβίνη, από το 1996
*  Ντέρμπαν, Νότια Αφρική, από το 2011

### Σχέσεις με άλλες πόλεις

*  Πούνε, Ινδία
*  Ντάντλεϊ, Ηνωμένο Βασίλειο
*  Βίντχουκ, Ναμίμπια
*  Τάμρα, αραβική κοινότητα της Χάιφας

Τότε στη ΛΔ Γερμανίας

## Μεταφορές
thumb|right|250px|Ο Κεντρικός σιδηροδρομικός σταθμός της Βρέμης
Την πόλη εξυπηρετεί διεθνές αεροδρόμιο το οποίο βρίσκεται 3 χλμ. νότια του κέντρου της. Η Bremer Straßenbahn AG είναι ο φορέας που διαχειρίζεται τα Μέσα Μαζικής Μεταφοράς, που αποτελούνται από δίκτυο γραμμών τραμ και λεωφορείων. Ο σιδηρόδρομος (γερμανικά: S-Bahn) καλύπτει τη μητροπολιτική περιοχή, από το Μπρεμερχάφεν στα βόρεια, το Τβιστριγκεν (Twistringen) στα νότια και το Όλντενμπουργκ στα δυτικά. Είναι σε λειτουργία από το 2010. Το δίκτυο ένωσε παλαιότερες υπάρχουσες σιδηροδρομικές συνδέσεις στη Βρέμη και τις γύρω πόλεις.thumb|250x250px|Βρέμη, άποψη του ποταμού|εναλλ.=

## Δείτε επίσης
* Βέρντερ Βρέμης

## Παραπομπές


## Βιβλιογραφία
* 
*  Claus Christian (2007): *A photographic excursion through Bremen, Bremen-North, Bremerhaven, Fischerhude and Worpswede*, ISBN 978-3-00-015451-5
* 
* Herbert Schwarzwälder (1995), *Geschichte der Freien Hansestadt Bremen.* Vol. I - V. Bremen: Edition Temmen, ISBN 3-86108-283-7

## Εξωτερικοί σύνδεσμοι

* Επίσημη ιστοσελίδα της Βρέμης


Κατηγορία:Μέλη της Χανσεατικής Ένωσης